Seán Fortune

Seán Fortune (* 1953/1954, New Ross, Írsko – † 13. marec 1999) bol írsky rímskokatolícky kňaz, obvinený a súdený za pohlavné zneužívanie chlapcov. 

Už v diecéznom seminári sa ukázalo, že zneužíva deti, napriek tomu bol vysvätený za kňaza.

Fortune zneužíval deti ako kňaz v dedine Poulfour v grófstve Wexford, v Belfaste a v Dundalku. 

V marci 1999 spáchal samovraždu v New Ross. V tom čase bol obvinený z pohlavného zneužívania v šesťdesiatich šiestich prípadoch, zneužil dvadsaťdeväť chlapcov. Niekoľko dní pred samovraždou bol prepustený z väzby. 

V marci 2002 vysielala stanica BBC dokumentárny program „Žaloba proti pápežovi“ o podrobnostiach prípadu a o nečinnosti diecézy vo Fernse, čo viedlo k odstúpeniu biskupa Brendana Comiskeyho. Biskup opisoval Seána Fortuna ako človeka, s ktorým sa nedalo vychádzať.

Z vyšetrovania vyplynulo, že dve z obetí Seána Fortuna spáchali samovraždu.

Externé odkazy
Bleeding the Church
Pravda, 25.10.2005, Írska cirkev tajila sexuálne škandály

Úmrtia v 1999
Írski rímskokatolícki kňazi
Sexuálne škandály rímskokatolíckych duchovných
Obete samovrážd